Þar er boðið upp á hefðbundinn klassískan söng og rytmískan söng . Nám í söng hefur talsverða sérstöðu miðað við annað tónlistarnám . Sumir hafa stundað hljóðfæranám frá unga aldri , aðrir tekið þátt í markvissu kórstarfi og enn aðrir hafa ekki hlotið formlega tónlistarþjálfun . Framangreind atriði geta haft áhrif á framvindu námsins og því getur námshraði nemenda í söng verið afar mismunandi . Á undanförnum áratugum hefur meðalaldur byrjenda verið 16 til 18 ár en á síðustu árum hefur sá aldur færst neðar . Raddþroski er þó mjög einstaklingsbundinn og meta verður hvern einstakling sérstaklega . Nemendur , sem hafa góðar og þjálfaðar raddir , geta farið hratt yfir fyrstu stig í söngnáminu enda mikilvægt að þeir sem stefna að atvinnumennsku í söng komist sem fyrst til náms á háskólastigi Söngnám gerir um margt aðrar kröfur til nemenda en nám á hljóðfæri , m.a. varðandi tungumál , framburð , túlkun texta og leikræna túlkun . Enn eitt atriði , sem greinir söngvara frá öðrum tónlistarmönnum , er sú staðreynd að þeir eru nánast alltaf í aðalhlutverki þegar þeir eru þátttakendur í hljómsveit . Þetta undirstrikar mikilvægi framkomu og samskipta við áheyrendur fyrir söngvara , umfram aðra . Mikilvægt er að söngsnemendum gefist kostur á tilsögn í þessum efnum og reglulegum undirleikstímum . Enn fremur er æskilegt að söngnemendur læri að leika á önnur hljóðfæri , einkum hljómborðshljóðfæri .